Tatăl lui Aaron Ramsdale dezvăluie situația fiului său la Arsenal: "Și-a pierdut zâmbetul"
Aaron Ramsdale, portarul în vârstă de 25 de ani ce era curtat de Bayern Munchen sezonul trecut, a ajuns să îmbrace tricoul tunarilor doar de 6 ori în campionat.
Nick Ramsdale, tatăl portarului Aaron Ramsdale, a declarat că fiul său și-a pierdut zâmbetul din cauza gestionării critice a situației sale de către antrenorul Mikel Arteta, după ce portarul a fost scos din echipă. Ramsdale senior a discutat subiectul pe podcastul The Highbury Squad, evidențiind nemulțumirile legate de modul în care a fost tratată situația.
"Și-a pierdut zâmbetul"
"Aaron și-a pierdut acel zâmbet pe care îl avea când avea mingea în brațe. Și este dificil. Este cu adevărat greu să-l vezi așa chiar dacă toți îi spunem că trebuie să zâmbească în continuare." a declarat Nick Ramsdale pentru The Highbury Squad.
Aaron Ramsdale, ajuns la Arsenal în 2021, a pierdut poziția de titular în favoarea lui David Raya, împrumutat de la Brentford, în septembrie. Tatăl său a menționat că atmosfera la Emirates a suferit o schimbare negativă și a descris starea echipei ca fiind diferită față de sezoanele anterioare.
Nick Ramsdale a subliniat și faptul că fiul său nu a primit explicații clare din partea tehnicianului Arteta cu privire la noua sa poziție în echipă. Cu toate acestea, și-a exprimat sprijinul pentru David Raya, recunoscând că este un portar talentat și că acum face parte din familia Arsenal.
"David Raya este un mare portar și nu este vina lui. Tocmai a ajuns la echipă. Aaron spune că David Raya este un super om și lucrează din greu cu el, fiul meu încearcă să-l ajute cât de mult poate să se adapteze la echipă."
"Din nou, Aaron lucrează cât poate de mult. El încearcă să facă tot posibilul pentru echipă. Este optimist și va face totul pentru ca Arsenal să încerce să câștige titlul."
Tatăl portarului a mai adăugat că atmosfera din Emirates în zilele de meci a este foarte tensionată, spunând că: "Nu este atât de distractiv ca înainte."
Mikel Arteta s-a sucit!?
Totodată, Ramsdale Senior a dezvăluit că, în timpul negocierilor premergătoare transferului la Arsenal, Arteta i-a confirmat că îl dorește pe fiul său în echipă. Această declarație vine în contradicție cu afirmațiile recente ale agentului lui David Raya, care a susținut că clientul său a fost o țintă de transfer pe termen lung pentru Arsenal.
"Când am vorbit cu domnul Arteta la telefon înainte să-l semneze pe Aaron, a spus că îl vrea categoric."
"Dar acum, știți cum e, David Raya era pe piață și trebuia sa-l semneze"
Situția este sensibilă, iar nemulțumirile lui Ramsdale și ale familiei sale ridică întrebări cu privire la transparența și comunicarea în interiorul clubului.
Clasament Premier League
Arsenal se clasează pe prima poziție în Premier League, cu 64 de puncte în 28 de meciuri jucate.
Urmăriți SPORT.RO și pe Google News